Ella Maillart

Ella Maillart (født 20. februar 1903 i Genève, død 27. mars 1997 i Chandolin) var en sveitsisk sportsutøver og forfatter av reiselitteratur.

I OL 1924 i Paris deltok hun for Sveits i seiling. Som alpinist var hun medlem av det sveitsiske landslaget, og vant blant annet det åpne tyske mesterskapet i utfor i 1932.

I årene fra 1930 til 1932 var hun på reiser til Moskva og i Kaukasus. Om dette skrev hun avisartikler og sin første bok. Dette var starten på hennes karriere som reisejournalist. I 1934 reiste hun på oppdrag av en avis til Kina. Sammen med Times-reporteren Peter dro hun gjennom det nordlige Kina med Kashmir som mål. Etter sin første reise til India i 1937 fulgte det i 1939 en reise til Afghanistan, sammen med venninnen Annemarie Schwarzenbach. Ved utbruddet av andre verdenskrig endte reisen tidligere enn planlagt i Kabul. Krigsårene tilbrakte Ella Maillart i India.

Etter returen til Europa i 1946 slo hun seg igjen ned i Genève og Chandolin. Hun fortsatte med skrivearbeidet og arbeidet som reiseleder på turer til Tibet og andre asiatiske land. I 1989 donerte hun sitt fotoarkiv med 16 000 bilder til Musée de l’Elysée i Lausanne.

 Verk (utvalg) 
 Turkestan Solo. Eine abenteuerliche Reise ins Ungewisse.
 Geliebte Seidenpfote. Mit einer Katze allein durch Indien. 
 Der bittere Weg
 Vagabundin des Meeres
 Verbotene Reise. Eine Frau reist durch Zentralasien.
 Flüchtige Idylle. Zwei Frauen unterwegs nach Afghanistan.
 Ti- Puss. Mit einer Katze in Indien.

 Referanser 

 Eksterne lenker 

 www.ellamaillart.ch

Kategori:Sveitsiske alpinister
Kategori:Sveitsiske seilere
Kategori:Sveitsiske forfattere
Kategori:Seilere under Sommer-OL 1924
Kategori:Deltakere for Sveits under Sommer-OL 1924
Kategori:Personer fra Genève
Kategori:Tyske mestere i alpint